স্টাফ রিপোর্টার ॥ চুনারুঘাটের বাল্লা সীমান্ত ব্যাটালিয়ন কমান্ডার পর্যায়ে পতাকা বৈঠক অনুষ্ঠিত হয়েছে। গতকাল মঙ্গলবার দুপুরে সীমান্তের ১৯৬৬-১নং সাব পিলারের কাছে অনুষ্ঠিত বৈঠকে ১৪ বর্ডারগার্ড ব্যাটালিয়নের অধিনায়ক লেঃ কর্ণেল চৌধুরী সাইফ উদ্দিন কাউসার, উপ-অধিনায়ক মেজর আগত, ৪৬ বর্ডারগার্ড ব্যাটালিয়নের উপ-অধিনায়ক মেজর জোবায়ের আহম্মেদ সিদ্দিকীসহ ১০ সদস্যের প্রতিনিধি দল ও ১০ বিএসএফ এর অধিনায়ক এ কে বিদার্থী, ডেপুটি কমান্ডার বিরেন্দ্র বাজপাই সহ ১০ জনের প্রতিনিধি দল অংশগ্রহণ করেন। পতাকা বৈঠকে অধিনায়কগণ সীমান্তের বিভিন্ন সমস্যা নিয়ে আলোচনা করেন। তাছাড়া অবৈধভাবে চোরাকারবারীরা সীমান্তে কাঁটা তারের বেড়া যাতে অতিক্রম করতে না পারে, ভারত হতে ভারতীয় নাসির বিড়ি, বিভিন্ন প্রকার মাদকদ্রব্য পাচার ও ভারতীয় বিভিন্ন দ্রব্য অবৈধভাবে চোরাচালানের মাধ্যমে যাতে বাংলাদেশের অভ্যন্তরে না আসতে ...